turjo4nis/wikipedia-bn-dump-20250701 huggingface dataset:
অ্যাট্যাক অন টাইট্যান (মৌসুম ৪)

অ্যাট্যাক অন টাইট্যান (টেলিভিশন সিরিজ) অ্যানিমে টেলিভিশন সিরিজটি অ্যাট্যাক অন টাইট্যান- এর উপর ভিত্তি করে তৈরি করা হয়েছে, ইংরেজিতে Attack on Titan: The Final Season বলা হয়, MAPPA প্রযোজন করেছে, জুন শিশিদো পরিচালিত এবং ইউইচিরো হায়াসি পরিচালিত, তবে সরানো হয়েছে তেটসুরো আরাকি এবং মাসাশি কোইজুকা। চিত্রনাট্যকার হিরোশি সেকো ইয়াসুকো কোবাশীর কাছ থেকে সিরিজটির রচনাটি নিয়েছিলেন এবং স্টুডিও বদলানোর কারণে টোমোহিরো কিশি চরিত্র ডিজাইনার হিসাবে কিজিজি আসানোর স্থলাভিষিক্ত হন। মৌসুমটি হাজিমে ইসায়ামার মূল মাঙ্গা সিরিজ (মাঙ্গা সিরিজ) থেকে "মারলে" (অধ্যায় ৯১-১০৬) এবং "প্যারাডিসের জন্য যুদ্ধ" (১০৭ অধ্যায় এবং পরের গুলো) উপর অন্তর্ভুক্ত করে।

সেপ্টেম্বর ২২,২০২০-এ, ক্রঞ্চিরোল আর ফানিমেশন জানান দেয় যে এই শেষ মৌসুমটি ২০২০-এর শেষের দিকে শুরু হবে! এটি শুরু করে এন.এইচ.কে জেনারেল টিভিতে ৭ই ডিসেম্বর ২০২০ দুপুর ১২:১০ টায়। JST. যুক্তরাষ্ট্রের, অ্যাডাল্ট সুইম- এর টুনামি শুরু করবে ফানিমেশন-এর ইংরেজি ডাব জনুয়ারি ১০ ২০২১ মধ্যরাত ১২:৩০ থেকে ET। আপাতত ১৬ পর্বের কথা জানানো হয়েছে।

পরিচালক হলেন মাসাফুমি মিমা এবং প্রণেতা হলেন হিরয়ুকি সাওয়ানো আর কোহতা ইয়ামামোটো। শুরুর গান হলো  যা ইংরেজিতে My War এবং শেষের গান হলো  যার মানে দাঁড়ায় প্রচণ্ড সংঘর্ষ।

তথ্যসূত্র 

অ্যাটাক অন টাইটান পর্ব তালিকা
শ্যামল চক্রবর্তী

শ্যামল চক্রবর্তী ভারতের কমিউনিস্ট পার্টি (মার্ক্সবাদী) দলের একজন রাজনৈতিক নেতা। তিনি পশ্চিমবঙ্গ থেকে রাজ্যসভায় সাংসদ নির্বাচিত হয়েছিলেন। এবং তিনি পশ্চিমবঙ্গের পূর্বতন বামফ্রন্ট সরকারের মন্ত্রীও ছিলেন।

রাজনৈতিক জীবন
শ্যামল চক্রবর্তী ২০০২ সাল থেকে আমৃত্যু তার দল ভারতের কমিউনিস্ট পার্টি (মার্ক্সবাদী)র কেন্দ্রীয় কমিটির সদস্য ছিলেন। ১৯৭৩ থেকে ১৯৭৯ অবধি শ্যামল চক্রবর্তী ভারতের ছাত্র ফেডারেশনএর পশ্চিমবঙ্গ কমিটির সভাপতি এবং সর্বভারতীয় কমিটির সহ-সম্পাদক ছিলেন। তিনি ১৯৮২ পশ্চিমবঙ্গের পরিবহন মন্ত্রী হন এবং ১৯৯৬ সাল পর্যন্ত এই দায়িত্ব পালন করেন। শ্যামল চক্রবর্তী ১৯৮১ থেকে ১৯৯৬ সাল পর্যন্ত মানিকতলা বিধানসভা কেন্দ্রএর বিধায়ক ছিলেন। প্রবীণ এই বামপন্থী নেতা ২০২০ সালের ৬ই আগস্ট কোভিড-১৯ আক্রান্ত হয়ে মারা যান।

তথ্যসূত্র 

২০২০-এ মৃত্যু
পশ্চিমবঙ্গের রাজ্যসভা সদস্য
ভারতে কোভিড-১৯ বৈশ্বিক মহামারিতে মৃত্যু
১৯৪৪-এ জন্ম
পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
কলকাতা জেলার ব্যক্তি
পশ্চিমবঙ্গ বিধানসভার সদস্য ১৯৮২-১৯৮৭
পশ্চিমবঙ্গ বিধানসভার সদস্য ১৯৮৭-১৯৯১
পশ্চিমবঙ্গ বিধানসভার সদস্য ১৯৯১-১৯৯৬
চালসা

চালসা : পশ্চিম নেপালের সেতী অঞ্চলের অছাম জেলার একটি গ্রাম উন্নয়ন সমিতি। ১৯৯১ সালের নেপালের জন শুমারি অনুসারে এর জনসংখ্যা ছিল ১,৭২১ জন এবং খানার সংখ্যা ছিল ২৮৯টি। ২০০১ সালের শুমারি অনুসারে জনসংখ্যা ছিল ২১৪২ জন এবং সাক্ষরতার হার ছিল ২৬%।

তথ্যসূত্র 

অছাম জেলার জনপদসমূহ
অছাম জেলার ভূগোল অসম্পূর্ণ
অছাম জেলার গ্রাম উন্নয়ন সমিতি
উইকিউপাত্তে স্থানাঙ্ক আছে
চণ্ডিকা

চণ্ডিকা : পশ্চিম নেপালের সেতী অঞ্চলের অছাম জেলার একটি গ্রাম উন্নয়ন সমিতি। ১৯৯১ সালের নেপালের জন শুমারি অনুসারে এর জনসংখ্যা ছিল ২১২৯জন এবং খানার সংখ্যা ছিল ৪৪৬টি। ২০০১ সালের শুমারি অনুসারে জনসংখ্যা ছিল ২৩৮৩ জন এবং সাক্ষরতার হার ছিল ৪৫%।

তথ্যসূত্র 

অছাম জেলার জনপদসমূহ
অছাম জেলার ভূগোল অসম্পূর্ণ
অছাম জেলার গ্রাম উন্নয়ন সমিতি
উইকিউপাত্তে স্থানাঙ্ক আছে
মহম্মদ আমিন

মহম্মদ আমিন (জন্ম: ১৫ এপ্রিল, ১৯২৮- ১২ই ফেব্রুয়ারি, ২০১৮) ভারতের কমিউনিস্ট পার্টি (মার্ক্সবাদী)র একজন অত্যন্ত গুরুত্বপূর্ণ নেতা ছিলেন, তিনি দলের শ্রমিক সংগঠন সেন্টার অফ ইন্ডিয়ান ট্রেড ইউনিয়ন সভাপতি এবং সম্পাদক দুই পদেই দায়িত্ব সামলেছেন। মহম্মদ আমিন পশ্চিমবঙ্গ থেকে রাজ্যসভার সাংসদ নির্বাচিতও হয়েছিলেন। তিনি বিভিন্ন সময়ে পশ্চিমবঙ্গ সরকারএর বিভিন্ন দপ্তরের মন্ত্রীও হয়েছেন।

প্রথম জীবন
মহম্মদ আমিন ১৯২৮ সালের শিবপুরের এক উর্দুভাষী মুসলিম পরিবারে জন্মগ্রহণ করেন। তার দাদু আব্দুর রেহমান করাচি থেকে এসে শিবপুরে বসবাস শুরু করেন। মহম্মদ আমিনের কোনো প্রথাগত শিক্ষা ছিল না। ১৯৪২ সালে দ্বিতীয় বিশ্বযুদ্ধএর সময় তিনি একটি পাটকলে কাজ শুরু করেন, তখন কলকাতায় নিয়মিত বোমাবর্ষণ হতো। একটি নৈশ বিদ্যালয় থেকে মহম্মদ আমিন কিছুটা ইংরেজি শিক্ষা লাভ করেন। সেই সময় তিনি বাংলা পাটকল মজদুর ইউনিয়নের সদস্য হন।  ১৯৪৫ সালে দ্বিতীয় বিশ্বযুদ্ধ শেষ হবার পর তিনি পাটকলের কাজ ছেড়ে রাজনীতিতে প্রবেশ করেন।

রাজনৈতিক জীবন

রাজনীতিতে প্রবেশ
১৯৪৬ সালে ১৮ বছর বয়সে মহম্মদ আমিন ভারতের কমিউনিস্ট পার্টির সদস্যপদ লাভ করেন। ১৯৪৬ থেকে স্বাধীনতা পর্যন্ত কলকাতার দাঙ্গা আমিনের জীবনে মারাত্মক প্রভাব ফেলেছিল।

মৃত্যু
২০১৮ সালের ১২ই ফেব্রুয়ারি মহম্মদ ৮৯ বছরে কলকাতায় নিজের বাড়িতে মহম্মদ আমিন মারা যান।

তথ্যসূত্র 

পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
পশ্চিমবঙ্গের রাজ্যসভা সদস্য
পশ্চিমবঙ্গ বিধানসভার সদস্য ১৯৬৯-১৯৭১
পশ্চিমবঙ্গ বিধানসভার সদস্য ১৯৭১-১৯৭২
পশ্চিমবঙ্গ বিধানসভার সদস্য ১৯৭২-১৯৭৭
পশ্চিমবঙ্গ বিধানসভার সদস্য ১৯৭৭-১৯৮২
ভারতীয় মুসলিম
১৯২৮-এ জন্ম
২০১৮-এ মৃত্যু
২০শ শতাব্দীর ভারতীয় মুসলিম
হাওড়া জেলার ব্যক্তি
তপন কুমার সেন

তপন কুমার সেন ভারতের কমিউনিস্ট পার্টি (মার্ক্সবাদী) দলের একজন সদস্য এবং রাজ্যসভার প্রাক্তন সাংসদ। তপন কুমার সেন পশ্চিমবঙ্গ থেকে দুবার ভারতীয় আইনসভার উচ্চকক্ষ,রাজ্যসভার সাংসদ নির্বাচিত হয়েছিলেন। তিনি তপন সেন তার দলের সাধারণ সম্পাদকও।

তথ্যসূত্র

১৯৫১-এ জন্ম
জীবিত ব্যক্তি
পশ্চিমবঙ্গের রাজ্যসভা সদস্য
কলকাতার রাজনীতিবিদ
কলকাতা বিশ্ববিদ্যালয়ের প্রাক্তন শিক্ষার্থী
পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
তড়িৎ বরণ তোপদার

তড়িৎ বরণ তোপদার (জন্ম: 	৫ই মার্চ, ১৯৪১) ভারতের কমিউনিস্ট পার্টি (মার্ক্সবাদী) দলের একজন নেতা। তিনি ১৯৮৯ থেকে ২০০৯ সাল পর্যন্ত ব্যারাকপুর লোকসভা কেন্দ্রএর সাংসদ ছিলেন।

তথ্যসূত্র

১৯৪১-এ জন্ম
পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
উত্তর চব্বিশ পরগনা জেলার ব্যক্তি
চতুর্দশ লোকসভার সদস্য
ত্রয়োদশ লোকসভার সদস্য
দ্বাদশ লোকসভার সদস্য
একাদশ লোকসভার সদস্য
দশম লোকসভার সদস্য
নবম লোকসভার সদস্য
কলকাতা বিশ্ববিদ্যালয়ের প্রাক্তন শিক্ষার্থী
পশ্চিমবঙ্গের লোকসভা সদস্য
ময়মনসিংহ জেলার ব্যক্তি
বিদ্যাসাগর কলেজের প্রাক্তন শিক্ষার্থী
জীবিত ব্যক্তি
নিরুপম সেন

নিরুপম সেন ভারতের কমিউনিস্ট পার্টি (মার্ক্সবাদী) দলের একজন নেতা ছিলেন। তিনি পশ্চিমবঙ্গের শিল্প ও বাণিজ্য মন্ত্রী হিসাবেও দায়িত্ব পালন করেছেন।

রাজনৈতিক জীবন 
নিরুপম সেন ছাত্রাবস্থাতেই ভারতের কমিউনিস্ট পার্টি (মার্ক্সবাদী) দলের সদস্যপদ লাভ করেন। ১৯৬৬ সালে নিরুপম সেন তাঁর দলের ছাত্র সংগঠন ভারতের ছাত্র ফেডারেশন এর জেলা কমিটির সম্পাদক নির্বাচিত হন। একজন শিক্ষক হিসাবে কর্মজীবন শুরু করলেও ১৯৬৮ সাল থেকে নিরুপম সেন দলের সর্বক্ষণের কর্মী হিসেবে কাজ শুরু করেন।

১৯৮৯ থেকে ১৯৯৫ অবধি নিরুপম সেন জেলা কমিটির সম্পাদক ছিলেন। ১৯৮৭ নির্বাচনে তিনি প্রথম বার বর্ধমান দক্ষিণ বিধানসভা কেন্দ্র থেকে পশ্চিমবঙ্গ বিধানসভার সদস্য নির্বাচিত হন। তারপর ১৯৯৮ সালে তিনি দলের কেন্দ্রীয় কমিটির সদস্য এবং ২০০৮ সালে পলিটব‍্যুরোর সদস্য হন। ২০০১, এবং ২০০৬ সালের বিধানসভা নির্বাচনে নিরুপম সেন আবার পরপর দুবার বর্ধমান দক্ষিণ বিধানসভা কেন্দ্র থেকে বিধায়ক নির্বাচিত হন।

বিতর্ক
২০০৬ সালের শেষের দিকে, সিঙ্গুর টাটা ন্যানো বিতর্ক নিয়ে হুগলিতে জমি অধিগ্রহণ আন্দোলন সরকারি শাসনের উপর প্রভাব ফেলতে শুরু করে। জোরপূর্বক জমি অধিগ্রহণের বিরুদ্ধে প্রতিবাদ শেষ পর্যন্ত সরকারের উপর মারাত্মক প্রভাব ফেলে। নিরুপম সেন দলের ভিতরে এবং বাইরে তীব্র সমালোচনার সম্মুখীন হন। জমি অধিগ্রহণের সমস্যা ছাড়াও, পশ্চিমবঙ্গে যুক্তফ্রন্ট সরকারের পতনের পর ১৯৭০ সালের মার্চ মাসে সাঁইবাড়ির ঘটনায়ও তার নাম উঠেছিল।

মৃত্যু
২০১৩ সাল থেকেই নিরুপম সেন বিভিন্ন শারীরিক অসুস্থতায় ভুগছিলেন। অসুস্থতার কারণবশত নিরুপম সেন তাঁর দলের বিশাখাপত্তনম পার্টি কংগ্রেস, ২০১৫ এর পর পলিটব‍্যুরো থেকে অব্যাহতি নেন। ২০১৮ সালের ২৪শে ডিসেম্বর বিধাননগরে কার্ডিয়াক অ্যাট্যাকে নিরুপম সেন মারা যান।

তথ্যসূত্র 

১৯৪৬-এ জন্ম
২০১৮-এ মৃত্যু
বাঙালি রাজনীতিবিদ
ভারতের কমিউনিস্ট পার্টি (মার্ক্সবাদী) এর রাজনীতিবিদ
পশ্চিমবঙ্গ বিধানসভার সদস্য
পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
পশ্চিমবঙ্গের রাজ্য মন্ত্রিপরিষদের মন্ত্রী
পূর্ব বর্ধমান জেলার ব্যক্তি
ডগলাস স্টুয়ার্ট (লেখক)

ডগলাস স্টুয়ার্ট (জন্ম ১৯৭৬) একজন স্কটিশ-মার্কিন লেখক ও ফ্যাশন ডিজাইনার। তার প্রথম উপন্যাস শুগি বেইন ২০২০ সালে বুকার পুরস্কার অর্জন করে। স্টুয়ার্ট জেমস কেলম্যানের পর বুকার পুরস্কার বিজয়ী দ্বিতীয় স্কটিশ লেখক। বুকার পুরস্কার ছাড়াও উপন্যাসটি অ্যান্ড্রু কার্নেগি পদক, সেন্টার ফর ফিকশন ফার্স্ট নভেল পুরস্কার, কারকাস পুরস্কার ও ন্যাশনাল বুক পুরস্কারের মনোনয়ন লাভ করে।

প্রারম্ভিক জীবন
স্টুয়ার্ট স্কটল্যান্ডের গ্লাসগোর সাইটহিলে জন্মগ্রহণ করেন। তিন ভাইবোনের মধ্যে তিনি সর্বকনিষ্ঠ। তার যখন খুব অল্প বয়স তখন তার পিতা তার পরিবার ছেড়ে চলে যান। তার মদ্যাসক্ত মাতা একাকী তাকে লালনপালন করেন। তার যখন ১৬ বছর বয়স তখন তার মাতা মদ্যপানের কারণে স্বাস্থ্যহানীতে মারা যান। তার প্রথম উপন্যাস শুগি বেইন মূলত তার নিজের ও তার মায়ের সংগ্রাম, এবং তার মায়ের সাথে তার সম্পর্কের গল্প থেকে অনুপ্রাণিত। মায়ের মৃত্যুর পর তিনি তার বড় ভাইয়ের নিকট বসবাস করেন এবং ১৭ বছর বয়সে একটি বোর্ডিং হাউজে চলে যান।

তিনি স্কটিশ কলেজ অব টেক্সটাইলস থেকে স্নাতক এবং লন্ডনের রয়্যাল কলেজ অব আর্ট থেকে স্নাতকোত্তর ডিগ্রি অর্জন করেন। সাহিত্যে তার আনুষ্ঠানিক কোন শিক্ষা নেই। কলেজে যখন তিনি সাহিত্য নিয়ে অধ্যয়ন করতে চান, তার এক শিক্ষক তাকে নিরুৎসাহিত করেন। যার ফলে তিনি সাহিত্যের পরিবর্তে টেক্সটাইলস নিয়ে পড়াশোনা করেন।

কর্মজীবন
স্টুয়ার্ট ২৪ বছর বয়সে ফ্যাশন ডিজাইনার হিসেবে কর্মজীবন শুরু করতে নিউ ইয়র্ক সিটিতে পাড়ি জমান। তিনি বেশ কিছু নামকরা পণ্যের জন্য কাজ করেন, তন্মধ্যে রয়েছে ক্যালভিন ক্লেইন, রালফ লরেন, ব্যানানা রিপাবলিক ও জ্যাক স্পেড। স্টুয়ার্ট পোশাক নকশার পাশাপাশি তার লেখনীও চালিয়ে যান। তিনি ব্যানানা রিপাবলিকের সিনিয়র ডিরেক্টর হিসেবে ১২ ঘণ্টার শিফটে কর্মরত অবস্থাতেই তার প্রথম উপন্যাস লেখা শুরু করেছিলেন।

তার প্রথম উপন্যাস শুগি বেইন ২০২০ সালে বুকার পুরস্কার অর্জন করে। তিনি বুকার পুরস্কারের ৫১ বছরের ইতিহাসে এই পুরস্কার বিজয়ী দ্বিতীয় স্কটিশ সাহিত্যিক। তার আগে জেমস কেলম্যান ১৯৯৪ সালে হাউ লেট ইট ওয়াজ, হাউ লেট উপন্যাসের জন্য এই পুরস্কার লাভ করেছিলেন। স্টুয়ার্ট এই বইটিকে তার জীবন পরিবর্তন করে দিয়েছিল বলে উল্লেখ করে থাকেন।

তথ্যসূত্র

বহিঃসংযোগ
 

১৯৭৬-এ জন্ম
জীবিত ব্যক্তি
২১শ শতাব্দীর স্কটীয় ঔপন্যাসিক
২১শ শতাব্দীর মার্কিন ঔপন্যাসিক
স্কটিশ পুরুষ ঔপন্যাসিক
মার্কিন পুরুষ ঔপন্যাসিক
এলজিবিটি ঔপন্যাসিক
স্কটল্যান্ডের এলজিবিটি লেখক
মার্কিন যুক্তরাষ্ট্রের এলজিবিটি লেখক
মার্কিন যুক্তরাষ্ট্রে স্কটিশ অভিবাসী
গ্লাসগোর লেখক
বুকার পুরস্কার বিজয়ী
রয়্যাল কলেজ অব আর্টের প্রাক্তন শিক্ষার্থী
মার্কিন গে লেখক
নিউ ইয়র্ক শহরের লেখক
তামিলনাড়ুর জনতত্ত্ব

২০১১ খ্রিস্টাব্দে ভারতের জনগণনা অনুসারে তামিলনাড়ু রাজ্যের মোট জনসংখ্যা ছিলো ৭,২১,৪৭,০৩৯ জন, যার মধ্যে ৩,৬১,৩৭,৯৭৫ জন পুরুষ ও ৩,৬০,০৯,০৫৫ জন নারী৷ রাজ্য প্রতি হাজার পুরুষে ৯৯৬ জন নাংরীর বাস৷ জনসংখ্যার বিচারে এটি ভারতের সপ্তম জনবহুল রাজ্য তথা দেশের জনসংখ্যার ৫.৯৬ শতাংশ বাস করেন এই রাজ্যে৷ রাজ্যের মোট সাক্ষরতার হার ৮০.০৯ শতাংশ, যেখানে পুরুষ সাক্ষরতার হার ৮৬.৭৭ শতাংশ ও নারী সাক্ষরতার হার ৭৩.৪৪ শতাংশ৷ শিশু সংখ্যা ৭৪,২৩,৮৩২, যেখানে শিশুপুত্র ৩৮,২০,২৭৬ জন ও শিশুকন্যা ৩৬,০৩,৫৫৬ জন৷ মোট জনসংখ্যার ১০,৫১ শতাংশ ছয়বছর অনূর্ধ্ব শিশু৷ রাজ্যের প্রতি বর্গ কিলোমিটারে জনঘনত্ব ৫৫৫ জন৷

জেলা অনুযায়ী জনবিন্যাস
২০০১ খ্রিস্টাব্দের জনগণনা অনুসারে তামিলনাড়ুর জনসংখ্যা ছিলো ৬,২৪,০৫,৬৭৯ জন৷ ২০১১ খ্রিস্টাব্দের মধ্যে তা ১৫.৬১ শতাংশ বৃদ্ধি পেয়ে তা ৭,২১,৪৭,০৩৯ হয়েছে৷

ধর্মভিত্তিক জনবিন্যাস
২০১১ খ্রিস্টাব্দের জনগণনা অনুযায়ী তামিলনাড়ুর ৬,৩১,৮৮,১৬৮ জন তথা ৮৭.৫৮ শতাংশ হিন্দু, ৪৪,১৮,৩৩১ জন তথা ৬.১২ শতাংশ খ্রিস্টান, ৪২,২৯,৪৭৯ জন তথা ৫.৮৬ শতাংশ মুসলিম, ১৪,৬০১ জন তথা ০.০২ শতাংশ শিখ, ১১,১৮৬ জন তথা ০.০২ শতাংশ বৌদ্ধ, ৮৯,২৬৫ জন তথা ০.১২ শতাংশ জৈন ও ৭,৪১৪ জন তথা ০.০১ শতাংশ অন্যান্য ধর্মাবলম্বী এছাড়া ১,৮৮,৫৮৬ জন তথা ০.২৬ শতাংশ এই বিষয়ে অবিবৃত।

ভাষাভিত্তিক জনবিন্যাস

তামিলনাড়ু রাজ্যের স্থানীয় এবং সরকারি ভাষা, যা রাজ্যে ৬,৩৭,৫৩,৯৯৭ জন তথা ৮৮.৩৭ শতাংশের মাতৃভাষা। ভারতের ২০১১ সালের জনগননা অনুযায়ী এটি মাতৃভাষীর সংখ্যা অনুসারে ভারতের ৫ম সর্বাধিক প্রচলিত ভাষা
এবং ভারতে এই ভাষার বক্তার সংখ্যা ৬ কোটি ৯০ লক্ষ যা ভারতের মোট জনসংখ্যার ৫.৭০%। মাতৃভাষী বক্তার সংখ্যা অনুসারে এই ভাষাটি বিশ্বের ১৯তম সর্বাধিক প্রচলিত ভাষা। 

 নাগপত্তনম, তিরুবারূর, আরিয়ালুর, পুদুকোট্টাই, শিবগঙ্গা জেলায় তামিল ভাষাভাষী ৯৯ শতাংশেরর উপরে। আবার নীলগিরি জেলায় তামিল ভাষাভাষীর ৪৯.৬২ শতাংশ, যা সর্বনিম্ন।
 নীলগিরি জেলায় ২৪.৪৫‌ শতাংশ কন্নড়ভাষী ও ১৭.৯৩ শতাংশ মালয়ালমভাষী। কৃষ্ণগিরি জেলায় ২১.৫৬ শতাংশ তেলুগুভাষী ১২.৭০ শতাংশ কন্নড়ভাষী। এছাড়া কোয়েম্বাটুর, তেনি, তিরুভেলুর ও তিরুপুর জেলায় তেলুগুভাষী যথাক্রমে ১৬.৩২, ১২.৭৫, ১১.১৩ ও ১১.০৪ শতাংশ।

গুরুত্বপূর্ণ পরিসংখ্যান

বৃদ্ধির হার
২০১১ খ্রিস্টাব্দের জনগণনা অনুসারে তামিলনাড়ু রাজ্যের জনসংখ্যা বৃদ্ধির হার ১৫.৬১ শতাংশ৷

সাক্ষরতার ভিত্তিতে ২০০১ থেকে ২০১১ খ্রিস্টাব্দের মধ্যে তামিলনাড়ুরকর্মদক্ষতা যথেষ্ট উল্লেখযোগ্যভাবে বৃদ্ধি পেয়েছে। ওই সময়সীমার মধ্যে রাজ্যে সাক্ষরতার হার ৭৩.৪৭ শতাংশ থেকে বৃদ্ধি পেয়ে ৮০.০৯% শতাংশ হয়েছে। তিরুবনন্তপুরম অঞ্চলের পর তামিলনাড়ু সিবিএসসি পাশে‌ ৯২.৩ শতাংশের সাথে দ্বিতীয়।

লিঙ্গ অনুপাত
নথিভূক্ত তামিলনাড়ুর লিঙ্গ অনুপাত প্রতি হাজার পুরুষে ৯৯৬ জন মহিলা জাতীয় গড় লিঙ্গানুপাত এর থেকে অধিক।

সাম্প্রদায়িক পরিসংখ্যান
২০১১ খ্রিস্টাব্দের জনগণনা অনুসারে তামিলনাড়ুর মোট জনসংখ্যার ২০.০১ ও ১.১০ শতাংশ লোক যথাক্রমে তপশিলি জাতি এবং তপশিলি উপজাতির অন্তর্ভুক্ত। এছাড়া রাজ্যের একটি বৃহত্তম অংশ ৬৮ শতাংশ অন্যান্য অনগ্রসর শ্রেণীর অন্তর্ভুক্ত এবং অসংরক্ষিত উচ্চবর্ণের জন অনুপাত ১০.৮৯ শতাংশ।.

ধর্ম 
তামিলনাড়ুর ধর্মভিত্তিক জনগণনার সারণি নিম্নরূপ:

তামিলনাড়ুর যেসকল জেলায় এক তৃৃতীয়াংশের অধিক সংখ্যালঘুর বাস:
 কন্যাকুমারী জেলা - ৪৬.৮৫% (খ্রিস্টান)

কর্মী পরিসংখ্যান
২০০১ খ্রিস্টাব্দের জনগণনা অনুসারে তামিলনাড়ুর মোট শ্রমজীবীর সংখ্যা ২,৭৮,৭৮,২৮২ জন, তথা কর্মী অংশগ্রহণ হার ৪৪.৬৭ শতাংশ৷ অশ্রমজীবী জনসংখ্যা ৩,৪৫,২৭,৩৯৭ জন, যা মোট জনসংখ্যার ৫৫.৩৩ শতাংশ৷

তথ্যসূত্র

তামিলনাড়ু
দেবশ্রী চৌধুরী

দেবশ্রী চৌধুরী একজন ভারতীয় বাঙালি রাজনৈতিক ব্যক্তিত্ব। তিনি বর্তমানে রায়গঞ্জ লোকসভা কেন্দ্র এর সাংসদ এবং কেন্দ্রীয় মন্ত্রিসভার নারী ও শিশুকল্যাণ দপ্তরের প্রতিমন্ত্রী।

তথ্যসূত্র 

১৯৭১-এ জন্ম
জীবিত ব্যক্তি
সপ্তদশ লোকসভার সদস্য
পশ্চিমবঙ্গের লোকসভা সদস্য
পশ্চিমবঙ্গের ভারতীয় জনতা পার্টির রাজনীতিবিদ
পশ্চিমবঙ্গের রাজনীতিতে নারী
লোকসভার নারী সদস্য
নরেন্দ্র মোদীর মন্ত্রিসভা
২১শ শতাব্দীর ভারতীয় নারী রাজনীতিবিদ
দক্ষিণ দিনাজপুর জেলার ব্যক্তি
আমিনুল ইসলাম চৌধুরী

আমিনুল ইসলাম চৌধুরী (জন্মঃ ১৯২১) একজন বাংলাদেশী রাজনীতিবিদ ও ব্যবসায়ী। কুমিল্লার একটি অঞ্চলের প্রতিনিধি তিনি হিসাবে পাকিস্তানের চতুর্থ জাতীয় পরিষদের সদস্য ছিলেন।

প্রাথমিক জীবন 
আমিনুল ইসলাম চৌধুরী ১৯১২ সালে কুমিল্লা জেলায় জন্মগ্রহণ করেন। তিনি ছিলেন আলকোরার জমিদার সিরাজুল ইসলাম চৌধুরীর ছেলে। তিনি ভারতের কলকাতা বিশ্ববিদ্যালয় থেকে অর্থনীতি বিষয়ে পড়াশোনা করেন। জাহানারা বেগম চৌধুরীর সাথে তিনি বিবাহবন্ধনে আবদ্ধ হন এবং তার তিন কন্যা জাকিয়া, মমতাজ ও রেবেকা।

রাজনৈতিক ও কর্মজীবন 
আমিনুল ইসলাম চৌধুরী পাকিস্তানের চতুর্থ জাতীয় পরিষদের সদস্য ছিলেন। তিনি অ্যালুমিনিয়াম, গভীর সমুদ্র ট্রলার মাছ ধরা, সীফুড রফতানি ইত্যাদির মতো অনেক শিল্পে জড়িত ছিলেন এবং অসামান্য ব্যবসায়ের পারফরম্যান্সের জন্য আন্তর্জাতিক পুরস্কার অর্জন করেছিলেন। তিনি চট্টগ্রাম চেম্বার অফ কমার্স অ্যান্ড ইন্ডাস্ট্রির প্রতিষ্ঠাতা ও চেয়ারম্যান ছিলেন।

তথ্যসূত্র 

সম্ভাব্য জীবিত ব্যক্তি
১৯২১-এ জন্ম
কুমিল্লা জেলার ব্যক্তি
পূর্ব পাকিস্তানের ব্যক্তি
পাকিস্তান জাতীয় পরিষদ সদস্য ১৯৬৫-১৯৬৯
বাংলাদেশী ব্যবসায়ী
বাংলাদেশী রাজনীতিবিদ
কলকাতা বিশ্ববিদ্যালয়ের প্রাক্তন শিক্ষার্থী
চৌধুরী আলী আকবর খান

চৌধুরী আলী আকবর খান (১৯১১–১৯৬৭) ছিলেন একজন পাকিস্তানি রাজনীতিবিদ এবং কূটনীতিক যিনি ১৯৪৫ সালে বিধানসভা সদস্য হিসাবে ছিলেন, শিক্ষামন্ত্রী, শিল্পমন্ত্রী (১৯৫০ এর দশক), স্বরাষ্ট্রমন্ত্রী (১৯৬৫-১৯৬৬), সুদানের রাষ্ট্রদূত (১৯৫৭–১৯৫৯), সৌদি আরবের রাষ্ট্রদূত (১৯৫৯–১৯৬২)।

তথ্যসূত্র 

১৯১১-এ জন্ম
১৯৬৭-এ মৃত্যু
পাকিস্তান জাতীয় পরিষদ সদস্য ১৯৬৫-১৯৬৯
পাকিস্তানের স্বরাষ্ট্রমন্ত্রী
পাঞ্জাব বিশ্ববিদ্যালয়, লাহোরের প্রাক্তন শিক্ষার্থী
তুমি যেখানে আমি সেখানে

তুমি যেখানে আমি সেখানে ১৯৮৩ সালে মুক্তিপ্রাপ্ত বাংলাদেশের ছায়াছবি নাগ পূর্ণিমা-এর একটি সঙ্গীত। রক ধাচের নিরীক্ষাধর্মী এই গানের সুর ও সঙ্গীতায়োজন করেছিলেন আলম খান। গীতিকার মনিরুজ্জামান মনিরের গীতিতে গানটি গেয়েছিলেন এন্ড্রু কিশোর। চলচ্চিত্রে সোহেল রানা এই গানের সাথে ঠোঁট মিলিয়েছিলেন। সোহেল রানা ও ববিতাকে নিয়ে এই গানের চিত্রায়ণ করা হয়েছিল। গানটি সঙ্গীত পরিচালক আলম খানের সুরারোপিত এবং এন্ড্রূ কিশোরের গাওয়া অন্যতম জনপ্রিয় গান হিসেবে বিবেচিত।

পটভূমি 
নাগ পূর্ণিমা ছিল লোককাহিনী ভিত্তিক চলচ্চিত্র। চলচ্চিত্রটি মাসুদ পারভেজ (সোহেল রানা'র মূলনাম) প্রযোজনা ও পরিচালনা করেছিলেন। এই চলচ্চিত্রের জন্য লোকসঙ্গীত বেশি জুতসই হলেও লোকগানের পাশাপাশি সোহেল রানা একটি রক সঙ্গীত রাখতে চেয়েছিলেন। সঙ্গীত পরিচালক আলম খান এই ছায়াছবির লৈকিক গল্পকে প্রাধাণ্য দিয়ে অন্যান্য গানের সুরারোপ করছিলেন। আলম খানের মতে লোককাহিনির চলচ্চিত্রে একটি রক গান বেমানান ছিল। তবে সোহেল রানা তার ছায়াছবিতে রক গান ব্যবহারের ধারণায় অটল ছিলেন। কাহিনীর বর্ণনাক্রমবিন্যাস অনুযায়ী মনিরুজ্জামান মনির 'তুমি যেখানে আমি সেখানে' রচনা করেছিলেন। গীত অনুযায়ী আলম খান নিরীক্ষাধর্মী সঙ্গীত রচনা করেছিলেন।

সঙ্গীত ধারণ 
তুমি যেখানে আমি সেখানে এন্ড্রু কিশোরের কণ্ঠে ধারণ করা হয়। এই গানটির সুর উঁচু অকটেভের সঙ্গীত স্কেলে রচিত। এন্ড্রু কিশোর সাধারণত উঁচু স্কেলের সঙ্গীতে কণ্ঠ দিতেন না। গানে কণ্ঠ দিতে এন্ড্রু কিশোরের সমস্যা হচ্ছিল। সঙ্গীত ধারণের সময় তিনি আলম খানকে স্কেল নামিয়ে দেয়ার জন্য অনুরোধ করেছিলেন। সোহেল রানার অনুপ্রেরণায় এন্ড্রু কিশোর উঁচু অকটেভে কণ্ঠ দিয়েছিলেন। ৩০ বারের প্রচেষ্টায় সম্পূর্ণ গান ধারণ করা হয়েছিল। এতবার গাওয়ার ফলে এন্ড্রু কিশোরের গলা ব্যথা হয়ে যায়। এই গান ধারণের পরের এক সপ্তাহ তিনি কোন গান গাইতে পারেননি।

পুনরুৎপাদন 
তুমি যেখানে আমি সেখানে গানটি ২০১৯ সালে অনুপম রেকর্ডিং মিডিয়া'র ব্যানারে মাহাতিব শাকিবের কণ্ঠে পুনরুৎপাদন করা হয়। এই সংস্করণটি ২০১৯ সালের ৩ জুন হতে ইউটিউবে উন্মুক্ত রয়েছে।

তথ্যসূত্র

বহিঃসংযোগ 
 

বাংলা ভাষার গান
বাংলা চলচ্চিত্রের গান
বাংলাদেশী সঙ্গীত
১৯৮৩-এর গান
দারুল উলুম দেওবন্দের প্রাক্তন শিক্ষার্থীদের তালিকা

এটি দারুল উলুম দেওবন্দের প্রাক্তন শিক্ষার্থীদের একটি তালিকা।

আরও দেখুন 
 দারুল উলুম দেওবন্দ সম্পর্কিত নিবন্ধসমূহ

তথ্যসূত্র

গ্রন্থপঞ্জি 

 
 

দারুল উলুম দেওবন্দ
সুন্নি ইসলামের পণ্ডিত
হানাফি ফিকহ পণ্ডিত
ইসলামি চিন্তাবিদ
ইসলামের মুসলিম পণ্ডিত
দেওবন্দি সম্পর্কিত তালিকা
দারুল উলুম দেওবন্দের প্রাক্তন শিক্ষার্থী
দেওয়ান ওবায়দুর রাজা চৌধুরী

দেওয়ান ওবায়দুর রাজা চৌধুরী (১৯২১–৩ ডিসেম্বর ১৯৮২) নিজ এলাকায় দেওয়ান সাহেব নামেও পরিচিত ছিলেন। বাংলাদেশের সুনামগঞ্জ জেলার রাজনীতিবিদ যিনি পূর্ব পাকিস্তানের প্রতিনিধি হিসাবে পাকিস্তানের জাতীয় পরিষদের সদস্য ছিলেন।

প্রাথমিক জীবন 
দেওয়ান ওবায়দুর রাজা চৌধুরী ১৯২১ সালে সুনামগঞ্জের বিখ্যাত জমিদার পরিবারে জন্মগ্রহণ করেন। তিনি হাসন রাজার পৌত্র। আসাম প্রাদেশিক সরকারের মন্ত্রী ও পূর্ববঙ্গ ব্যবস্থাপক পরিষদের স্পীকার মৌলভী মুনাওর আলী (১৮৮৬-১৯৫১) ছিলেন তার মামা।

তিনি ১৯৪৫ সালে শিলং এডওয়ার্ড কলেজ থেকে বিএ পাশ করেন। তার দুই ছেলে দেওয়ান মোসাদ্দেক রাজা চৌধুরী ও দেওয়ান ইমদাদ রাজা চৌধুরী।

রাজনৈতিক জীবন 
দেওয়ান ওবায়দুর রাজা চৌধুরী গণতন্ত্রী দলের কর্মী হিসেবে ছাত্র রাজনীতির মধ্য দিয়ে তিনি রাজনৈতিক জীবন শুরু করেন। তিনি ১৯৬২ সালে ন্যাশনেল ডেমোক্রেটিক ফ্রন্টে যোগ দেন। তিনি ১৯৪৭ সালের পাকিস্তান আন্দোলন, সিলেটের রেফারেন্ডাম আন্দোলন, ১৯৫২ সালের বাংলা ভাষা আন্দোলন, ৬ দফা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৬৯ সালে আওয়ামীলীগে যোগদান করেন। ১৯৭০ সালে আওয়ামীলীগের প্রার্থী হিসেবে পাকিস্তানের জাতীয় পরিষদের সদস্য নির্বাচিত হন। ১৯৬৫ থেকে ১২ বছর তিনি সুনামগঞ্জ পৌরসভার চেয়ারম্যান ছিলেন।

মৃত্যু 
দেওয়ান ওবায়দুর রাজা চৌধুরী ৩ ডিসেম্বর ১৯৮২ সালে মৃত্যুবরণ করেন।

তথ্যসূত্র 

১৯২১-এ জন্ম
১৯৮২-এ মৃত্যু
সুনামগঞ্জ জেলার রাজনীতিবিদ
পাকিস্তান জাতীয় পরিষদ সদস্য ১৯৭২-১৯৭৭
বাংলাদেশ আওয়ামী লীগের রাজনীতিবিদ
আজ অউর কাল (১৯৬৩-এর চলচ্চিত্র)

আজ অউর কাল () হচ্ছে ১৯৬৩ সালে মুক্তিপ্রাপ্ত একটি হিন্দি চলচ্চিত্র। বসন্ত জোগলেকারের পরিচালনায় চলচ্চিত্রটিতে সুনীল দত্ত, নন্দা, তনুজা এবং অশোক কুমার অভিনয় করেছিলেন। চলচ্চিত্রটির 'মুঝে গালে সে লাগা লো' গানটি জনপ্রিয়তা পেয়েছিলো, গানটি আশা ভোঁসলে এবং মোহাম্মদ রফি গেয়েছিলেন।

অভিনয়ে 
 অশোক কুমার - মহারাজা বলবীর সিংহ
 সুনীল দত্ত - ডাক্তার সঞ্জয়
 নন্দা - রাজকুমারী হেমলতা 'হেমা'
 তনুজা - রাজকুমারী আশালতা 'আশা'

তথ্যসূত্র

বহিঃসংযোগ 
 

হিন্দি ভাষার চলচ্চিত্র
১৯৬৩-এর চলচ্চিত্র
১৯৬০-এর দশকের হিন্দি ভাষার চলচ্চিত্র
তেলবাহী জাহাজ

পেট্রোলিয়াম ট্যাংকার নামে পরিচিত, তেলবাহী জাহাজ হল এক ধরনের জাহাজ, যা তেল বা তার পণ্যাদির বাল্ক পরিবহনের জন্য নকশাকৃত।  মূলত দুই ধরনের তেলবাহী জাহাজ রয়েছে: অশোধিত ট্যাংকার ও পণ্য ট্যাংকার। অপরিশোধিত ট্যাংকারগুলি বিপুল পরিমাণে অশোধিত তেল খনিজ তেল উত্তোলন স্থান থেকে শোধনাগারে নিয়ে যায় উদাহরণস্বরূপ, একটি উৎপাদনশীল দেশে তেল কুয়োগুলি থেকে অপরিশোধিত তেলকে অন্য কোনও দেশের শোধনাগারে পরিবহন করা। সাধারণত পণ্যসমূহের ট্যাংকারগুলি পরিশোধিত পণ্যসমূহ শোধনাগারগুলি থেকে গ্রাহক বাজারের নিকটবর্তী স্থানে নিয়ে যাওয়ার জন্য নকশা করা হয়। উদাহরণস্বরূপ, ইউরোপের শোধনাগার থেকে পেট্রল নাইজেরিয়া এবং অন্যান্য পশ্চিম আফ্রিকার দেশগুলির গ্রাহক বাজারে পরিবহন করা হয়।

তেল জাহাজগুলি প্রায়শই তাদের আকারের পাশাপাশি, তাদের কাজের ধরন দ্বারা শ্রেণিবদ্ধ করা হয়। আকার অনুযায়ী শ্রেণিগুলির ক্ষেত্রে অভ্যন্তরীণ বা উপকূলীয় ট্যাংকারগুলি কয়েক হাজার মেট্রিক টন ডেডওয়েট (ডিডাব্লুটি) জাহাজ থেকে ৫,৫০,০০০ ডিডব্লিউটি পর্যন্ত সুবৃহৎ অতি বৃহৎ অশোধিত বাহক (ইউএলসিসি) রয়েছে। ট্যাংকারগুলি প্রতি বছর আনুমানিক ২.০ বিলিয়ন মেট্রিক টন (২.২ বিলিয়ন সংক্ষিপ্ত টন) তেল পরিবহন করে।  দক্ষতার দিক থেকে শুধুমাত্র পাইপলাইনগুলির পরে দ্বিতীয়, ট্যাংকারের মাধ্যমে অপরিশোধিত তেল পরিবহনের গড় ব্যয় কেবল প্রতি ঘনমিটারে ৫ মার্কিন ডলার থেকে ৮ মার্কিন ডলার (প্রতি মার্কিন গ্যালনে ০.০১ ডলার থেকে ০.০৩ ডলার) হয়ে থাকে।

তথ্যসূত্র

বহিঃসংযোগ

তেলবাহী জাহাজ
জাহাজের ধরন
স্কটল্যান্ডীয় উদ্ভাবন
ট্যাংকার
শিব মন্দির, জোহি

জোহি শিব মন্দির পাকিস্তানের সিন্ধ প্রদেশের দাদু জেলার জোহিতে অবস্থিত একটি হিন্দু মন্দির। মন্দিরটি ১৮৫০ সালে অসাধারণ ভাস্কর্যের সহিত নির্মিত হয়েছিল।

অবস্থান 
শহরের ঠিক মধ্যবর্তী স্থলে শিব মন্দিরটি অবস্থিত। জোহিতে মন্দিরটি স্থানীয়ভাবে কুবি নামে বিখ্যাত। জোহি এলাকাটি কচ্ছের পশ্চিমের মরুভূমির দিকে দাদু শহর থেকে ১৭ কিমি দূরে অবস্থিত।

স্থাপত্য 
মন্দিরটি দুই ধরনের গম্বুজ দিয়ে নির্মিত, একটি উঁচু এবং সোজা যার উচ্চতা কমপক্ষে ৭০ ফুট এবং দ্বিতীয়টির আকৃতি সামান্য গোলাকার। মন্দিরে চারটি খিলান ছিল কিন্তু দুটি এখন বন্ধ রয়েছে। এই মন্দিরটি লোহার উপাদান তথা সিমেন্ট এবং চিয়ারোলি (চুনাপাথর এবং জিপসাম থেকে তৈরি) দিয়ে নির্মাণ করা হয়। মন্দিরের মূর্তিগুলি গোলাকার গম্বুজটির বাইরের দিকে লোহা দিয়ে লাগানো ছিল, যা ভারত বিভাজনের পর ভেঙে ফেলা হয়। ভেঙে ফেলা মূর্তির অবশিষ্ট অংশ এখনও মন্দিরে রয়েছে। মন্দিরের স্থাপত্যের ধরন ভারত ও নেপালে নির্মিত মন্দিরগুলির সাথে মিল রয়েছে। ভিতর ও বাইরে, উভয় দেয়ালে ম্যুরাল রয়েছে। ভিতরের দেয়ালচিত্রে শিব, কৃষ্ণ ও বিষ্ণুর প্রকাশ ও অবতার তুলে ধরা হয়েছে। শিবের নন্দী, দেজিন, গাভী, ষাঁড় এবং কোব্রার মনোহর বাজানো মুরলী উপকরণ বা পুঙ্গির উপস্থাপনা মন্দিরের অভ্যন্তরের দেয়ালগুলিকে শোভিত করেছে। মন্দিরের অভ্যন্তরীণ দেয়ালে পুরুষ, নারী, বিশাল সাপ, কবুতর এবং হিন্দুধর্মের ধর্মীয় প্রতীকের মূর্তি আঁকা। মন্দির এলাকাটি বড় ছিল এবং এর কাছাকাছি ৩৫টি কক্ষ নির্মিত হয়েছিল। মন্দিরের চারপাশে উঠোনও ছিল।

তথ্যসূত্র 

পাকিস্তানের হিন্দু মন্দির
পাকিস্তানে হিন্দুধর্ম
দাদু জেলা
সিন্ধুর হিন্দু মন্দির
পিউ ডি অরেঞ্জ

পিউ ডি অরেঞ্জ ( ফরাসিতে কমলার খোসার মতো ত্বক  আর আক্ষরিক অর্থে, "কমলা রঙের ত্বক") শারীরবৃত্তীয় বর্ণনা দিয়ে বর্ণিত একটি অবস্থা  যা  কমলার খোসার সাথে সাদৃশ্যপূর্ণ। পিউ ডি অরেঞ্জ চর্মময় লসিকা এডিমা দ্বারা সৃষ্ট, যা ফুলে যায়। তবে ফোলা ত্বকের কিছু অংশ চুলের ফলিকল এবং ঘামের গ্রন্থিগুলির দ্বারা সংযুক্ত থাকে। যাতে এটি ফুলে উঠতে পারে না এবং এটি কমলার ত্বকের মতো রং নিয়ে আসে। মাঝে মাঝে এটি দীর্ঘস্থায়ী ফোড়া সহ উপস্থিত হয়। উদাহরণস্বরুপ  স্তনের চামড়ার  প্রদাহজনক স্তন ক্যান্সার  চোখের ব্রুচ ঝিল্লীতে সংক্রমণ,  pseudoxanthoma elasticum এর সংক্রমণ , অথবা গোদ থ্রেডের মত  আণুবীক্ষণিক পরজীবী পোকা ( ফিলারিয়াসিস )। পিউ ডি অরেঞ্জ,  গ্রেভের রোগের মিক্সিডিমার সাথেও দেখা যেতে পারে, যেখানে শব্দটি রঙের চেয়ে গঠনবিন্যাসকে বেশি বোঝায়।

চিকিৎসা 
যখন চিকিৎসক পিউ ডি অরেঞ্জ সম্পর্কে দেখেন, তিনি বিভিন্ন শারীরিক পরীক্ষা করেন এবং যদি তিনি প্রদাহজনক স্তন ক্যান্সারের কারণে পিউ ডি অরেঞ্জের সন্দেহ করে তবে  ক্ষতিগ্রস্ত জায়গায় টিস্যু বায়োপসি করার সিদ্ধান্ত নিতে পারেন

তথ্যসূত্র 

 www.djo.harvard.edu 

ত্বক
চিকিৎসাবৈজ্ঞানিক নিদর্শন
ওজন প্রশিক্ষণ

ওজন প্রশিক্ষণ বা ভরচর্চা বা ভারচর্চা, ইংরেজিতে ওয়েট ট্রেনিং হল শক্তি প্রশিক্ষণের একটি সাধারণ প্রকরণ, যা শারীরিক শক্তি ও ঐচ্ছিক পেশীর বিকাশে সাহায্য করে। এটি ভারী ভারত্তলক বস্তু, ডাম্বেল ও ভারী প্লেটের দ্বারা মহাকর্ষ শক্তিকে কাজে লাগায়, যেন পেশীর সংকোচন ও প্রসারণের মাধ্যমে উৎপন্ন শক্তির দ্বারা সেই শক্তির সমতুল্য ভারী বস্তুকে মহাকর্ষের বিপরীত দিকে (উপরের দিকে) বল প্রয়োগ করে উপরে তোলা যায়। ওজন প্রশিক্ষণে বিভিন্ন প্রকারের বিশেষায়িত যন্ত্রপাতি ব্যবহার করে সুনির্দিষ্ট কিছু পেশীর ভারোত্তোলন ও নড়াচড়া করার মাধ্যমে সেগুলোকে শক্তিশালী করা হয়।

যে সকল খেলায় ওজন প্রশিক্ষণ ব্যবহার করা হয় সেগুলো হল: শরীর গঠন, ভারোত্তোলন, পাওয়ারলিফটিং, স্ট্রংমান, হাইল্যান্ড গেমস, হাতুড়ি নিক্ষেপ, শট পুট, চাকতি নিক্ষেপ, ও বর্শা নিক্ষেপ। আরও অনেক খেলায় প্রশিক্ষণের অংশ হিসেবে শক্তি প্রশিক্ষণের চর্চা করা হয়, এগুলো হল: আমেরিকান ফুটবল, বেজবল, বাস্কেটবল, একক নৌকা বাইচ, ক্রিকেট, ফুটবল, হকি, ল্যাক্রোস, মিশ্র মার্শাল আর্টস, সমন্বিত নৌকা বাইচ, রাগবি লীগ, রাগবি ইউনিয়ন, ট্রাক অ্যান্ড ফিল্ড, বক্সিং ও কুস্তি।

তথ্যসূত্র

গ্রন্থপঞ্জি 
 
 
 
 
 
 
 
 
 
 

 
শারীরিক ব্যায়াম
শক্তি প্রশিক্ষণ
শরীর গঠন
ব্যায়ামের শারীরবিদ্যা